Vorboðar og vébönd - Sérnafnaskrá sjá neðar : bls. 48 Búskapurinn í Blöndudalshólum Í haust setti ég á vetur eina og hálfa kú , tíu hross og rúmlega hundrað og tuttugu sauðkindur skrifar Bjarni í dagbók sína í árslok 1923 þegar þau hjónin hófu búskap , nýbúin að kaupa Blöndudalshóla í félagi við tengdaforeldra BJ og skýrist þá kýreignin - hálf kýr . Bókarhöf . PSig segir : Þótt Bjarni væri kominn á fertugsaldur þegar hann kvæntist og flutti á eignarjörð var ekki af auði að státa í búi hans og Önnu Sigurjónsdóttur . Töluverðum bústofni á þess tíma mælikvarða hafði hann þó komið sér upp og átti milli áttatíu og níutíu fjár þegar hann flutti austur yfir Blöndu . En reiðufé skorti hann til greiðslu jarðarhelmingsins . Dagbók BJ : Í fyrstu afborgunina í haust , 2000 krónur , fékk ég lán hjá Katrínu Guðnadóttur frá Brún .